પ્લેગના કારણે પૂનાના ક્ષેત્રમાં ટપોટપ માણસો મરવા લાગ્યાં હતાં. ત્યારે આ રોગોની દવા શોધાઈ નહોતી. પછી રસીઓ શોધાઈ. ત્યારે ગામોનાં ગામો ખાલી કરાવીને સળગાવી દેવાતાં, કારણ કે જંતુઓને મારી નાખવાં જરૂરી હતાં. જંતુઓ બહુ ઝડપથી ગુણાત્મક રીતે વધતાં હોય છે, તેમનો જલદી નાશ કરાય તો જ પ્રજાને બચાવી શકાય. જંતુવાદી ધર્મો કોઈ પણ ભોગે જંતુઓને બચાવવાનું માનતા હોય છે. તેમના માટે માણસો કરતાં જંતુઓ વધુ મહત્ત્વનાં છે. દોષ તેમનો નથી. મૅસેજ જ એવો છે. આવા ધર્મો પ્રશ્નો નથી ઉકેલી શકતા, પ્રશ્નો ઊભા કરે છે અને પછી પૂર્વનાં કર્મોને કારણ બનાવીને લોકોને શાંત કરી દેતા હોય છે.